Ήταν τέλειο από κάθε πλευρά!
Παροχές: Ήταν ένα σπίτι το οποίο είχε όλες τις ανέσεις και εξοπλισμό.Υπήρχαν όλες οι παροχές, σεντόνια, κουβερτούλες, μαξιλάρια, σαμπουάν, πολύ καλά εξοπλισμένη κουζίνα ( με κατσαρόλα, βραστήρα, μαχαιροπίρουνα, πιάτα, μπολ , ποτήρια, σαπούνι για πιάτα, φακελάκια με τσάι και μέλι (!!!) , 3 μπύρες στο ψυγείο - όσοι είμασταν και εμείς (!!!), κόκα κόλα κ.α.). Υπήρχε θερμοσίφωνας και γρήγορα είχαμε ζεστό νερό, όπως επίσης καλό wifi και τηλεόραση που συνδεόταν και σε wifi! Μάλιστα στο τραπέζι είχαν και ένα καλαθάκι με πληροφορίες και χάρτες για τη Θεσσαλονίκη και διάφορα events της!
Χώρος: Όπως φαίνεται και από τις εικόνες, έχει ένα ιδιαίτερο και πάρα πολύ όμορφο design και είναι πολύ ζεστό και φιλόξενο σαν οίκημα. Η ξύλινη επένδυση στο πάτωμα έδινε άλλη διάσταση στο χώρο. Σαν χώρος δεν είναι πολύ μεγάλος,αλλά έχει φτιαχτεί με τέτοιο τρόπο (όπως το κρεβάτι σε κάτι σαν ημιόροφο) που σου δίνει μια άπλα και είναι ωραία! Πιο πολύ χουχουλιάρικο είναι θα μπορούσα να πω! Στα κρεβάτια άνετα μπορούσες να κοιμηθείς πολύ ωραία.
Οι οικοδεσπότες είναι Ε-Ξ-Α-Ι-Ρ-Ε-Τ-Ι-Κ-Ο-Ι, ειλικρινά ακόμα και αν εμείς φτάσαμε πολύ νωρίς το πρωί και φύγαμε από Θεσσαλονίκη αργά το βράδυ , λόγω του ότι ήρθαμε για ένα συνέδριο και θα ήταν δύσκολο να κουβαλάμε τις βαλίτσες, μας βοήθησαν και στις δύο περιπτώσεις με το να τις αφήσουμε εκεί!! Ήταν πάντα υπερευγενικοί και πρόθυμοι από την αρχή (ακόμα και πριν τη Θεσσαλονίκη). Απαντάνε και ιδιαίτερα γρήγορα στα μηνύματα!
Τοποθεσία: Για εμάς ήταν ένα απίστευτα καλό σημείο, ήρθαμε με τρένο και είναι περίπου 10-15 λεπτά με τα πόδια από το σταθμό ΟΣΕ. Επίσης είναι 5-10 λεπτά (με τα πόδια πάντα) από το σταθμό πολλών αστικών λεωφορείων της πόλης και 10-15 λεπτά από την πλατεία Αριστοτέλους. Γενικά συνηθισμένοι στις αποστάσεις της Αθήνας, ήταν ένα καταπληκτικό σημείο αυτό που βρισκόταν. Απέναντι από το σπίτι υπήρχε και σουπερμαρκετ!
Συνοψίζοντας, όλοι μας μείναμε υπερευχαριστημένοι και εννοείται θα το επιλέξουμε ξανά σε επόμενη επίσκεψή μας, καθώς ήταν ένα μεγάλο θετικό κομμάτι της επίσκεψής μας!